ไฟแนนเชียลไดเจสต์
EGCO จ่ายปันผล 2.50 บาท/หุ้น
23 ส.ค. 2554

EGCO จ่ายปันผล 2.50 บาท/หุ้น
คณะกรรมการ (บอร์ด) บริษัท ผลิตไฟฟ้า (EGCO) มีมติแจกเงินปันผลหุ้นละ 2.50 บาท ให้ผู้ถือหุ้นที่มีชื่อในสมุดทะเบียนวันที่ 6 ก.ย.นี้ และบอร์ดแต่งตั้ง นายสหัส ประทักษ์นุกูล กรรมการ เป็นกรรมการผู้จัดการใหญ่ แทนนายวินิจ แตงน้อย ที่ครบอายุสัญญาจ้างงานในวันที่ 30 ก.ย. 2554 
กรุงไทยจัดหนักแกรนด์เซลส์ NPA
นายธีระพล ปุสสเด็จ รองกรรมการผู้จัดการ ผู้บริหารสายงานสายงานปรับโครงสร้างหนี้และบริหารทรัพย์สิน ธนาคารกรุงไทย เปิดเผยว่า ธนาคารได้ร่วมออกบูธในงาน NPA Grand Sale และจัดโปรโมชันให้ส่วนลดพิเศษ 1040% ผ่อนนานดอกเบี้ย 0% ถึง 12 เดือน ทั้งนี้งานจะมีขึ้นระหว่างวันที่ 2528 ส.ค. ณ ศูนย์การประชุมแห่งชาติสิริกิติ์
ธนาคารได้เตรียมทรัพย์พร้อมขาย มูลค่ารวมกว่า 7,000 ล้านบาท ตั้งอยู่บนทำเลดีทั่วประเทศ ที่มีความหลากหลายและรองรับกลุ่มเป้าหมายได้มากที่สุด ทั้งอพาร์ตเมนต์ โกดัง ปั๊มน้ำมัน โรงแรม รีสอร์ตบนเกาะส่วนตัวที่นักลงทุนสามารถนำไปดำเนินธุรกิจต่อได้ทันที หรือเป็นที่อยู่อาศัยทั้งแบบบ้านเดี่ยว ทาวน์เฮาส์ ห้องชุด คอนโดมิเนียมตลอดจนที่ดินเปล่า โดยเฉพาะแปลงสวยสุดริมแม่น้ำเจ้าพระยา
TTCL ยันรายได้เข้าเป้า 2 ปีซ้อน
นายกอบชัย ธนสุกาญจน์ รองผู้จัดการทั่วไป ฝ่ายการเงิน บริษัท โตโยไทย คอร์ปอเรชั่น (TTCL) เปิดเผยว่า บริษัทจะรับรู้รายได้งานในมือในปีนี้ 4,000 ล้านบาท และในปีหน้า 1.2 หมื่นล้านบาท ทำให้รายได้เป็นไปตามเป้าปีนี้ที่ตั้งไว้ 7,500 ล้านบาท และปีหน้า 1.15 หมื่นล้านบาท 
สำหรับแผนระยะยาว บริษัทตั้งเป้าว่าภายในปี 2558 จะมีรายได้ถึง 2 หมื่นล้านบาทได้ และภายใน 3 ปีจะเห็นการร่วมทุนในอิรักหรือพม่าได้ ซึ่งสอดคล้องกับเป้าหมายของบริษัทที่ใน 12 ปีรายได้จะมาจากต่างประเทศและในประเทศ 50% จากปีนี้อยู่ที่ 30%